Ljubav je jaka kao smrt

 *"Odlučio sam se za ljubav. Manje je istinito, i manje vjerojatno, ali je plemenitije. I ljepše: tako da sve ima više smisla. I smrt. I ljubav."*

                                                              A. A.

  Svatko od nas ima priliku odživjeti ovaj život. Možda je smisao smrti umrijeti s ljubavlju. Rođeni smo kako bismo činili dobro, rođeni smo s vjerom u ljubav pa zašto onda jedni drugima stvaramo patnju? Zašto ne otvore vrata svog srca i pronađu srodnu dušu, nekog s kim si spreman otići na drugi kraj svijeta, nekog tko će ti dati razlog za život, ali i razlog da se ne bojiš smrti?

 Svi mi znamo kako je prva ljubav ona koja se ne zaboravlja. U većini slučajeva ta ljubav ostaje u prošlosti, ona nas možda povrijedi, no to ne znači da se trebamo zatvoriti u sebe i ne dati priliku drugima. To ne znači da trebamo razočarati sebe.

  Nije vjera ta koja treba nametati koga bismo trebali voljeti i za koga bismo trebali živjeti.

 Život nije samo završiti školu i imati diplomu, naći savršen posao, izlaziti, biti među ljudima, a biti prazan. Bogatstvo života je kada netko tu prazninu može ispuniti, bogatstvo je kada svoje vrijeme želiš pokloniti nekome, a pravo bogatstvo je kada ti netko pokloni sebe, cijelog sebe.

 To me dovodi do važnog zaključka: u ljubavi je sve. Ljubav nas čini posebnima. Ljubav je jača od svega: od zla, od lažnih prijatelja, loših iskustava, kao i od pogrešnih ljudi. *"Malo je onih koji vide vlastitim očima i osjećaju vlastitim srcem."*

*A.A.*

 Nadam se da će se to jednog dana promijeniti, jer samo će tada ljubav biti jača od smrti.

 Kaira Pfeifer, 1. ST